[image: ]

[bookmark: _Hlk180411306]EGIPT si CROAZIERA pe NIL: Taramul faraonilor
Cairo – Platoul Giza – Aswan – Fluviul Nil – Abu Simbel – Kom Ombo – Edfu
– Valea Regilor – Luxor – Hurghada – New Cairo

TAROM | 11 zile | 2199 EUR
		Hoteuri de 5* si croaziera pe vas de 5* 
Perioada: 25 Aprilie – 05 Mai 2027 (Paste)

Descopera una dintre cele mai fascinante civilizatii din istorie intr-o calatorie ce imbina marile simboluri ale Egiptului Antic cu eleganta si confortul unei croaziere de 5* pe fluviul Nil si relaxarea pe tarmul Marii Rosii. Vom admira Piramidele si Marele Sfinx de pe Platoul Giza, vom explora impresionantul Mare Muzeu Egiptean si atmosfera autentica a orasului Cairo, apoi vom naviga printre templele monumentale de la Philae, Kom Ombo, Edfu, Luxor si Valea Regilor, acolo unde faraonii si-au scris povestea nemuritoare. O vacanta completa, in care fiecare etapa dezvaluie o noua fateta a Egiptului – de la maretia faraonilor la farmecul legendarului Nil si atmosfera exotica a Marii Rosii.



 Atractii uimitoare si experiente captivante:
· Mostenirea faraonilor: Descoperiti cele mai emblematice simboluri ale Egiptului Antic, de la Piramidele si Marele Sfinx de pe Platoul Giza la Marele Muzeu Egiptean (GEM), Citadela din Cairo, Valea Regilor si templele de la Karnak, Luxor, Edfu, Kom Ombo si Philae.
· Intre istorie si traditii: Explorati atmosfera vibranta a orasului Cairo, farmecul orasului Aswan si templele monumentale ridicate pe malurile Nilului, adevarate marturii ale uneia dintre cele mai fascinante civilizatii din lume.
· Croaziera de 5* pe legendarul fluviu Nil: Navigati timp de trei nopti printre temple antice si peisaje spectaculoase, bucurandu-va de pensiune completa, confort premium si atmosfera unica a celui mai faimos fluviu din lume.
· Relaxare la Marea Rosie: Incheiati calatoria cu trei nopti intr-un resort de 5* din Hurghada, unde plajele cu nisip fin, apele cristaline si atmosfera de vacanta completeaza perfect aventura prin Egipt.

TAXE aeroport si intrare obiective


Orar de zbor - compania TAROM
Bucuresti – Cairo – Bucuresti
	Data plecare
	Plecare
	Sosire
	Ora plecare
	Ora Sosire

	26.04.2027
	Bucuresti, H. Coanda
	Cairo
	00:45
	03:30

	05.05.2027
	Cairo
	Bucuresti, H. Coanda
	04:30
	07:20


                *Orarul de zbor si compania aeriana pot suferi modificari.
Ziua 1 | 25 Aprilie: Bucuresti 
Intalnire cu insotitorul de grup la aeroportul Henri Coanda (Otopeni) la ora 22:45 pentru imbarcare pe zborul RO101 Companiei Tarom cu destinatia Cairo.

Ziua 2 | 26 Aprilie: Bucuresti – Cairo – Platoul Giza
Decolare la ora 00:45 si aterizare in Cairo la 03:30. Transfer cu cu autocar la hotel Ramses Hilton 5* sau similar. Nota: noaptea de cazare este achitata integral pentru a putea beneficia de camere la sosire.

Dupa micul dejun incepe o zi memorabila! Pornim spre faimosul Platoul Giza, cu o vechime de peste 4.500 de ani, unde se inalta Marile Piramide – Keops, Kefren si Mykerinos. Marea Piramida a lui Keops este singura dintre cele sapte minuni ale lumii antice care a rezistat timpului. Vom admira monumentele impunatoare (vizite exterioare) si enigmaticul Sfinx, gardianul de piatra al desertului egiptean. Continuam cu vizita la Marele Muzeu Egiptean (GEM), considerat cel mai mare muzeu arheologic din lume. Vom descoperi impresionante colectii dedicate civilizatiei faraonice, inclusiv artefacte spectaculoase din tezaurul lui Tutankhamon, prezentate intr-un spatiu muzeal modern, conceput pentru a aduce la viata istoria Egiptului Antic. Cazare si cina la hotel Ramses Hilton 5* sau similar.  

Ziua 3 | 27 Aprilie: Cairo – Comorile capitalei
Mic-dejun. Astazi descoperim un alt chip al capitalei egiptene, unde istoria si traditiile se impletesc la fiecare pas. Incepem cu vizita la Cetatea lui Saladin, fortareata medievala ridicata in secolul al XII-lea pentru apararea orasului, de unde se deschid panorame asupra Cairo-ului. In interior admiram Moscheea lui Muhammad Ali (Moscheea de Alabastru), unul dintre cele mai reprezentative monumente islamice din Egipt. Continuam cu Muzeul National al Civilizatiei Egiptene (NMEC), unde vom descoperi evolutia civilizatiei egiptene din Antichitate pana in prezent. Punctul de atractie al vizitei este Sala Mumiilor Regale, care adaposteste ramasitele unor faraoni celebri, precum Ramses al II-lea si Hatshepsut. Incheiem ziua la Bazarul Khan el-Khalili, unul dintre cele mai vechi bazaruri din Orientul Mijlociu, renumit pentru magazinele sale traditionale, mirodenii, bijuterii si suveniruri. Intoarcere la hotel. Cazare si cina la hotel Ramses Hilton 5* sau similar.  
Ziua 4 | 28 Aprilie: Cairo – Aswan – Croaziera pe Nil
Mic-dejun (la pachet). Transfer la aeroport pentru zborul intern catre Aswan, unul dintre cele mai importante orase din sudul Egiptului, situat pe malul fluviului Nil. La sosire vizitam Marele Baraj de la Aswan, una dintre cele mai importante lucrari ingineresti ale Egiptului modern, apoi Obeliscul Neterminat, care dezvaluie tehnicile de prelucrare a granitului folosite in timpul faraonilor. Continuam cu Templul Philae, dedicat zeitei Isis si amplasat pe o insula in mijlocul Nilului. Relocat dupa construirea barajului, templul este astazi unul dintre cele mai bine conservate monumente ale Egiptului Antic. La finalul vizitelor ne imbarcam la bordul vasului de croaziera M/S Beau Rivage 5* sau similar, care va fi „casa” noastra pentru urmatoarele trei nopti. Pranz, cina si cazare la bord.

Ziua 5 | 29 Aprilie: Croaziera pe Nil: Abu Simbel – Kom Ombo - Edfu
Mic-dejun, pranz si cina servite la bordul navei. Cei care doresc pot participa la excursia optionala la Abu Simbel (plecare dis-de-dimineata, cu micul dejun la pachet), unul dintre cele mai impresionante monumente ale Egiptului Antic. Cele doua temple, sapate direct in stanca la ordinul faraonului Ramses al II-lea, impresioneaza prin cele patru statui colosale de la intrare si prin povestea spectaculoasa a relocarii lor, realizata pentru a fi salvate de apele Lacului Nasser. Intre timp, vasul isi continua navigarea pe fluviul Nil catre Kom Ombo, unde vizitam templul unic dedicat celor doi zei Sobek, zeul-crocodil, si Horus, zeul cu cap de soim. Reliefele si inscriptiile sale ofera o imagine fascinanta asupra credintelor si practicilor religioase din Egiptul Antic. Navigam apoi spre Edfu, bucurandu-ne de peisajele linistite ale Nilului si de atmosfera relaxanta de la bord. 

Ziua 6 | 30 Aprilie: Croaziera pe Nil: Edfu – Luxor - Karnak
Mic-dejun, pranz si cina servite la bordul navei. Incepem ziua cu vizita la Templul din Edfu, unul dintre cele mai bine conservate temple ale Egiptului Antic, dedicat zeului Horus, protectorul faraonilor. Impunatoarele sale coloane, reliefurile si inscriptiile pastrate aproape intacte ofera o imagine autentica asupra arhitecturii si credintelor din perioada ptolemeica. Ne continuam calatoria pe fluviul Nil spre Luxor, considerat cel mai mare muzeu in aer liber din lume. Pe malul estic al Nilului vizitam Templul Karnak, cel mai vast complex religios construit vreodata in Egipt, impresionant prin sala hipostila cu cele 134 de coloane monumentale si prin obeliscurile ridicate de marii faraoni. Continuam cu Templul Luxor, construit in urma cu peste 3.000 de ani si dedicat zeului Amon. Aflat in inima orasului, templul impresioneaza prin aleea sfincsilor, coloanele monumentale si atmosfera sa unica, mai ales la apusul soarelui.

Ziua 7 | 01 Mai: Croaziera pe Nil - Luxor - Hurghada
Mic-dejun la bord si debarcare. Descoperim astazi malul vestic al Nilului, locul unde faraonii si-au construit necropolele si templele funerare. Vizitam Valea Regilor, unul dintre cele mai importante situri arheologice din lume, unde au fost descoperite mormintele unor mari faraoni ai Egiptului Antic, inclusiv cel al lui Tutankhamon. Continuam cu Templul Reginei Hatshepsut, una dintre cele mai remarcabile constructii ale Egiptului, ridicata in terase monumentale la poalele stancilor de la Deir el-Bahari. Inainte de a parasi Luxorul, admiram Colosii lui Memnon, cele doua statui gigantice vechi de peste 3.400 de ani, care strajuiesc de milenii intrarea in fostul templu funerar al faraonului Amenhotep al III-lea. Dupa incheierea vizitelor, ne indreptam cu autocarul spre Hurghada, una dintre cele mai apreciate statiuni de la Marea Rosie, renumita pentru plajele sale cu nisip fin si apele cristaline. Dupa zilele dedicate descoperirii Egiptului Antic, urmeaza trei zile de relaxare intr-un resort de 5*, unde va puteti bucura de soare, plaja si atmosfera de vacanta de la Marea Rosie. Cina si cazare la hotel Swiss Inn Resort Hurghada 5* (concept All Inclusive) sau similar.




Zilele 8-9 | 02 -03 Mai: Hurghada – Relaxare la Marea Rosie
Mic-dejun, pranz, cina si bauturi conform conceptului All Inclusive la hotel Swiss Inn Resort Hurghada 5* sau similar. Doua zile dedicate relaxarii in statiunea Hurghada, una dintre cele mai apreciate destinatii de la Marea Rosie. Va puteti bucura de plaja, piscine, conceptul All Inclusive si facilitatile resortului sau puteti opta pentru excursii optionale. Va recomandam o croaziera pe Marea Rosie, cu opriri pentru snorkeling printre recifele de corali, sau o excursie cu vehicule 4x4 ori ATV prin desert, unde veti descoperi peisaje spectaculoase si veti vizita un sat traditional beduin.

Ziua 10 | 04 Mai: Hurghada – New Cairo
Mic-dejun si eliberarea camerelor. Ne luam ramas-bun de la Marea Rosie si pornim spre Cairo, unde vom descoperi unul dintre cele mai ambitioase proiecte urbane ale Egiptului – Noua Capitala Administrativa, construita pentru a deveni viitorul centru administrativ si financiar al tarii. Vom admira principalele sale repere, precum Iconic Tower, cea mai inalta cladire din Africa (394 m), impunatoarea Moschee Al-Fattah Al-Aleem, Catedrala Nasterii Domnului si spectaculosul Green River Park, cel mai mare parc urban al noii capitale. Vom avea apoi timp liber pentru cumparaturi intr-unul dintre centrele comerciale moderne din New Cairo, ocazia perfecta pentru ultimele suveniruri, produse locale sau branduri internationale, inainte de incheierea calatoriei. Seara incheiem calatoria intr-un mod special, cu o croaziera cu cina pe Fluviul Nil. In timp ce orasul se lumineaza, ne bucuram de un bufet cu preparate locale si internationale, iar atmosfera este completata de muzica traditionala si spectacole orientale, transformand aceasta ultima seara intr-o experienta memorabila.

[bookmark: _Hlk225167769]Ziua 11 | 05 Mai: Cairo – Bucuresti
Dupa miezul noptii, transfer la aeroportul din Cairo, pentru imbarcare pe zborul Tarom, RO102 la ora 04:30. Sosire pe aeroportul Henri Coanda (Otopeni) la ora 07:20.
	TARIFE:
	calculate pentru un grup de 25 de platitori


2199 euro loc adult in camera dubla,  Supliment: 520 euro in camera single
Reducere:  -50 euro adult a 3-a persoana in camera dubla cu pat suplimentar; 
                   -650 euro copil 2-11 ani cu 2 adulti in camera

	Servicii INCLUSE:
	 NU SUNT INCLUSE:

	
· Bilet de avion Bucuresti-Cairo si retur, compania Tarom;
· Taxe de aeroport, bagaj de mana de 8 kg si bagaj de cala 23 kg;
· Bilet de avion, zbor domestic, Cairo-Aswan;
· Transport cu autocar pe durata circuitului;
· Cazare 9 nopti astfel:
3 nopti la hotel Ramses Hilton 5* sau similar Cairo (demipensiune)
3 nopti pe vasul de croaziera M/S Royal Beau Rivage 5* (pensiune completa)
3 nopti la hotel Swiss Inn Resort 5* sau similar Hurghada (all inclusive)
· Mese: 9 x mic dejun, 5 x pranzuri si 9 x cine;
· Tururile, vizitele si excursiile mentionate in program:
Platoul Giza: Piramidele (exterior) si Sfinxul;
Marele Muzeu Egiptean (GEM) si bazarul din Cairo;
Tur de Cairo – Citadela, Moschea, Muzeul Civilizatiei Egiptene (NMEC);
Aswan: Marele Baraj, Obeliscul neterminat si templul Philae;
Templele din Kom Ombo si Edfu;
Malul estic al Nilului din Luxor cu vizitare templelor Luxor si Karnak;
Malul vestic al Nilului din Luxor: Valea Regilor. templul Reginei Hatchepsut;
Hurghada: paradisul de la Marea Rosie;
New Cairo: Noua Capitala Administrativa;
Spectacol si croaziera pe Nil din Cairo.
· Biletele de intrare la obiectivele mentionate in program;
· Ghizi locali de limba romana conform programului;
· Insotitor roman de grup.
	
· Asigurarea medicala de calatorie (Obligatoriu!) 
· Asigurare storno de calatorie (Recomandata!)
se incheie odata cu contractul de comercializare a pachetului de servicii turistice
· Taxa de viza pentru intrarea in Egipt: 30 USD  (viza se obtine la sosire pe aeroport)
· Excursii optionale, bauturi si mese (altele decat cele mentionate la servicii incluse)
· Bacsisuri pentru prestatorii locali (ex: soferi, personal hotelier, ghizi): aprox 6 USD/persoana/zi se practica, se achita la sosirea in tara de destinatie.
· Alte servicii nementionate ca incluse in itinerarul de mai sus.





GRUP standard: 25 persoane. Pentru un grup de 24-20 persoane, pretul se majoreaza cu 60 EURO/persoana; pentru un grup de 19-15 persoane, pretul se majoreaza cu 100 EURO/persoana. Dupa 14 persoane, pretul se recalculeaza sau circuitul se reprogrameaza. De asemenea, in cazul unui grup mai mic decat grupul standard, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.





Documente de calatorie:
             Pentru aceasta excursie este necesar pasaport electronic sau pasaport simplu, valabil minimum 6 luni de la data incheierii calatoriei. Pasaportul trebuie sa contina cel putin doua pagini libere consecutive. Pasaportul temporar nu este acceptat. 

Pentru o rezervare ferma, va rog sa ne transmiteti urmatoarele date:
•	Numele si prenumele complete si corecte, asa cum apar in cartea de identitate sau in pasaport  
•	Adresa de resedinta, adresa de e-mail si numar telefon 

Intrucat protectia datelor cu caracter personal este foarte importanta pentru noi, va rugam sa transmiteti aceste informatii, precum si copiile documentelor oficiale (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.

CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 31 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 31 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 30 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).

	INFORMATII
	UTILE


[bookmark: _Hlk180580329]
DOCUMENTE de calatorie: PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions     
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.

OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Asezarea in autocar se face in ordinea inscrierii, incepand cu a doua bancheta; suplimentul de single nu confera loc dublu in autocar.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.

OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Insotitorul de grup poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.

IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.


			
Prezentul document este parte integrate a contractului de prestari servicii.

